Source: https://www.riigiteataja.ee/akt/1006283?leiaKehtiv=
Timestamp: 2020-04-08 23:16:05+00:00
Document Index: 1097486

Matched Legal Cases: ['§ 15', '§ 16', '§ 18', '§ 23', '§ 24', '§ 25', '§ 26', '§ 27', '§ 28', '§ 2', '§ 14', '§ 2', '§ 21', '§ 10', '§ 3', '§ 3', '§ 10', '§ 10', '§ 15', '§ 16', '§ 19', '§ 15', '§ 19', '§ 18', '§ 11', '§ 11', '§ 20', '§ 20', '§ 19', '§ 23', '§ 24', '§ 3', '§ 4', '§ 25', '§ 11', '§ 11', '§ 26', '§ 27', '§ 28']

“Eesti riikliku arengukava Euroopa Liidu struktuurifondide kasutuselevõtuks – ühtne programmdokument aastateks 2004 –2006” meetme nr 2.3 “Teadus- ja arendustegevuse ja innovatsiooni edendamine” osa “Innovatsiooniteadlikkuse programm” tingimused – Riigi Teataja
“Eesti riikliku arengukava Euroopa Liidu struktuurifondide kasutuselevõtuks – ühtne programmdokument aastateks 2004 –2006” meetme nr 2.3 “Teadus- ja arendustegevuse ja innovatsiooni edendamine” osa “Innovatsiooniteadlikkuse programm” tingimused
“Eesti riikliku arengukava Euroopa Liidu struktuurifondide kasutuselevõtuks – ühtne programmdokument aastateks 2004 –2006” meetme nr 2.3 “Teadus- ja arendustegevuse ja innovatsiooni edendamine” osa “Innovatsiooniteadlikkuse programm” tingimused - sisukord
§ 15 Toetuse saaja kinnitus toetuse kasutamiseks või toetusest loobumine
§ 16 Taotluse rahuldamise otsuse muutmine ning kehtetuks tunnistamine
§ 18 Omafinantseerimine
6 SIHTASUTUSE POOLT MEETME OSA RAKENDAMISEKS ELLUVIIDAVAD TEGEVUSED
§ 23 Toetuse kasutamise tingimused
§ 24 Abikõlblikud tegevused ja kulud
§ 25 Maksete tegemise tingimused ja kord
§ 26 Sihtasutuse kohustused
§ 27 Majandus- ja Kommunikatsiooniministeeriumi õigused
§ 28 Enne määruse jõustumist esitatud taotluste menetlemine
Vastu võetud 17.03.2006 nr 28
RTL 2006, 25, 454
(1) «Innovatsiooniteadlikkuse programm» (edaspidi meetme osa) on «Perioodi 2004–2006 struktuuritoetuse seaduse» § 2 lõike 2 punktis 1 nimetatud arengukava 2. prioriteedi meetme number 2.3 «Teadus- ja arendustegevuse ning innovatsiooni edendamine» osa.
(3) Meetme osa eesmärk on teadlikkuse tõstmine innovatsioonist kui majanduskasvu võtmetegurist ning teadus- ja ettevõtlussektori teadmiste ja oskuste tugevdamine innovatsiooniprojektide elluviimiseks.
(4) Meetme osa rakendusüksuseks on «Perioodi 2004–2006 struktuuritoetuse seaduse» § 14 lõike 2 ning Vabariigi Valitsuse 22. märtsi 2004. a määruse nr 81 «Struktuuritoetuse rakendusasutuste ja rakendusüksuste nimetamine ning riigi ja kohaliku omavalitsuse investeeringute meetmete loetelu kinnitamine» tähenduses Ettevõtluse Arendamise Sihtasutus (edaspidi sihtasutus). Sihtasutus menetleb toetuse saamiseks esitatud taotlusi, sealhulgas teeb otsuse taotluse rahuldamise, osalise rahuldamise või rahuldamata jätmise kohta ja ettepaneku makseasutusele toetuse väljamaksmiseks. Sihtasutusel on õigus teha toetuse väljamaksmisest osalise või täieliku keeldumise otsus.
(5) Meetme osa raames ei looda ega säilitata töökohti, meetme osa on infoühiskonna ja keskkonna suhtes neutraalne, ei mõjuta meeste ja naiste vahelist soolist ebavõrdsust ega meeste ja naiste vahelise ebavõrdsuse vähendamist tööhõives.
1) innovatsioon on edukas uuenduste loomine, omaksvõtmine ning kasutamine majanduses ja ühiskonnas;
2) abikõlblik kulu ja tegevus on määruses sätestatud korra kohaselt meetme osa raames finantseerimisele kuuluv kulu ja tegevus;
3) taotlus on vormikohane kirjalik avaldus ja sellele lisatud dokumendid toetuse saamiseks. Taotlus jaguneb eel- ja täistaotluseks;
4) eeltaotlus on taotlus, milles esitatakse lühikokkuvõte projekti ideest, eesmärkidest, tegevuskavast, juhtimisest ning hinnanguline eelarve;
5) täistaotlus on taotlus, millega taotletakse toetust eeltaotluse alusel edasi arendatud ja esitatud projekti kaasrahastamiseks;
6) projekt on taotluses kirjeldatud ühtsete eesmärkidega ning ajas ja ruumis piiritletud tegevus või tegevuste kogum, mille elluviimiseks toetust taotletakse või kasutatakse;
7) taotleja on juriidiline isik või asutus, kes on esitanud taotluse toetuse saamiseks;
8) toetus on «Perioodi 2004–2006 struktuuritoetuse seaduse» § 2 lõike 1 tähenduses projektile antav rahaline abi;
9) toetuse saaja on juriidiline isik või asutus, kelle taotlus toetuse saamiseks on rahuldatud;
10) omafinantseerimine on toetuse saaja või teiste projektis osalevate isikute ja asutuste tehtav rahaline või rahaliselt mõõdetav panus projekti. Omafinantseeringu hulka arvatakse ainult toetuse saaja või teiste projektis osalevate isikute ja asutuste tehtavad abikõlblikud kulud;
11) osaline ettemakse on toetuse väljamakse pärast reaalse kohustuse tekkimist ja toetuse saaja omafinantseeringu tasumist;
12) ettemakse on toetuse väljamakse pärast reaalse kohustuse ning enne reaalse kulu tekkimist.
(1) Meetme osa raames toetatakse järgmisi tegevusvaldkondi:
1) poliitikakujundajate arusaamise ja teadmiste edendamine innovatsioonist ning sellega seotud poliitikate rakendamise mõjust ühiskonna ja majanduse arengule;
2) ühiskonna arvamusliidrite ja meedia huvi ja positiivse hoiaku tekitamine innovatsiooni suhtes ning innovatsiooni kajastamiseks vajalike üldteadmiste arendamine;
3) ettevõtjate, investorite ja ettevõtte juhtide arusaamise ja teadmiste edendamine innovatsioonist kui ettevõtete konkurentsivõime alustalast ning innovatsioonijuhtimise alaste teadmiste ja oskuste arendamine;
4) spetsialistide ja inseneride loovuse ja ettevõtlikkuse arendamine ning innovatsioonijuhtimise alaste teadmiste ja oskuste arendamine;
5) teadlaste, üliõpilaste ja õppejõudude ettevõtlikkuse tõstmine ning ettevõtluse ja innovatsiooni alaste teadmiste ja oskuste arendamine;
6) õpilaste ja õpetajate loovuse ja ettevõtlikkuse arendamine ning huvi ja positiivse hoiaku kujundamine teaduse, tehnoloogia, innovatsiooni ja ettevõtluse osas;
7) laiema avalikkuse huvi ja positiivse hoiaku kujundamine teaduse, uute tehnoloogiate, innovatsiooni ja ettevõtluse osas.
(2) Kõik lõikes 1 toodud tegevusvaldkonnad võivad sisaldada ühte või mitut alljärgnevatest tegevustest:
1) uuringute ja analüüside korraldamine, läbiviimine või tulemuste levitamine;
2) koolituste, seminaride, töötubade, näituste või konverentside ettevalmistamine, läbiviimine või tulemuste levitamine;
3) võrgustike, ümarlaudade või muude koostöövormide algatamine või tegevuse korraldamine;
4) publikatsioonide ja infomaterjalide koostamine, arendamine, tootmine või levitamine, sihtgrupi teavitamine, sh elektroonilise meedia kaudu;
5) tele- ja raadiosaadete loomine, arendamine, tootmine või edastamine, sihtgrupi teavitamine;
6) konkursside korraldamine, läbiviimine või tulemuste levitamine.
(3) Meetme osa raames ei ole abikõlblikud järgmised tegevused:
1) tegevused, mille sihtgrupiks on üks isik või asutus;
2) tegevused, mida finantseeritakse või mille finantseerimist taotletakse mõnest teisest riiklikust toetusprogrammist või Euroopa Liidu institutsiooni või fondi poolt.
(4) Taotluste hindamisel eelistatakse taotlusi, mis sisaldavad uudseid, kompleksseid ja laia mõjuulatusega tegevusi suunatuna jätkusuutlike kontseptsioonide väljaarendamisele, testimisele või laialdasele levitamisele.
(1) Taotlejal on meetme osa raames võimalik taotleda toetust järgmiste §-s 3 sätestatud tegevuste elluviimisega otseselt seotud kulude katmiseks vastavalt §-s 17 sätestatud piirmääradele ja tingimustele:
2) üldkulud kokku kuni 10% ulatuses taotletava toetuse kogumahust. Üldkulude hulka kuuluvad kulud bürootarvetele, sideteenustele, transpordikulud vastavalt asutusesiseselt kehtestatud tingimustele või kulule kilomeetri kohta, kommunaalkulud, ruumide rent, ainult projektiga seotud pangakontode avamise ja haldamise kulud. Pangakontodega seotud hooldustasud on abikõlblikud vaid siis, kui eraldi kontode avamist nõuavad struktuurifonde administreerivad asutused. Pangagarantii on abikõlblik, kui sihtasutus pangagarantiid nõuab;
3) kulud sisseostetud teenustele, sealhulgas sisseostetud konsultatsiooni-, koolitus-, reklaamiteenused ja uuringud;
4) kulud autoriõigusega kaitstud teoste kasutamiseks;
5) kulud eksponaatide ja näidiste ostmiseks või projektiperioodil rentimiseks;
6) kulud auhinnafondile konkursside puhul;
7) projekti elluviivate töötajate riigisisesed ja välislähetuskulud, sealhulgas majutus, transport ja päevaraha, vastavalt Vabariigi Valitsuse 22. detsembri 2000. a määrusele nr 453 «Töölähetuse kulude hüvitiste ja päevaraha määrad ning nende maksmise tingimused ja kord»;
8) kulud § 21 punktis 15 toodud kohustuste täitmiseks.
(2) Meetme osa raames ei ole abikõlblikud järgmised kulud:
1) taotleja ja toetuse saaja raamatupidamises kajastamata mitterahalised sissemaksed;
2) üldkulud (välja arvatud lõike 1 punktis 2 lubatud ulatuses);
3) kulud riiklike õppekavade väljatöötamiseks ja rakendamiseks;
4) kulud erisoodustusele;
5) teiste riiklike või Euroopa Liidu programmide finantseeritud kulud;
6) pangagarantiid (välja arvatud lõike 1 punktis 2 lubatud ulatuses);
7) finants- ja pangakulud (välja arvatud lõike 1 punktis 2 lubatud ulatuses);
8) trahvid;
9) kontoritehnika, -sisustuse ja seadmete soetamise kulud;
10) kinnisvara soetamine;
11) muud projektiga mitte seotud ning elluviimise seisukohast põhjendamatud või ebaolulised kulud.
(4) Abikõlblike kulude hulka ei arvata tehinguid «Tulumaksuseaduse» §-s 8 sätestatud tähenduses seotud isikute vahel, välja arvatud, kui see on vältimatu projekti elluviimise seisukohast.
(5) Kõik abikõlblikud kulud peavad olema põhjendatud, läbipaistvad ja detailselt kirjeldatud.
6) Abikõlblikeks ei loeta neid kulusid, mis on tehtud enne taotluse esitamist. Abikõlblike kulude hulka võib arvata ainult neid kulusid, mis on tehtud alates täistaotluses märgitud projekti alguskuupäevast kuni taotluse rahuldamise otsuses sätestatud projekti tegevuste elluviimise tähtpäevani. Kui sihtasutuse juhatus teeb täistaotluse rahuldamata jätmise otsuse, on taotleja kohustatud taotluse esitamisega seotud ja projekti elluviimiseks tehtud kulud ise katma.
(1) Meetme osa raames saab toetust taotleda tähtajalise taotlusvooru raames.
(2) Sihtasutus kuulutab taotlusvooru välja vastavalt taotlusvoorude ajakavale kas ühe või mitme tegevusvaldkonna osas korraga.
(3) Taotlusvoor on kaheetapiline. Esimeses etapis esitatakse sihtasutusele eeltaotlus. Teises etapis esitatakse sihtasutusele täistaotlus, mille esitamise eelduseks on rahuldatud eeltaotlus.
(4) Taotlusvoorude ajakava koos tegevusvaldkondade ja taotlusvoorude eelarvetega eelarveaasta kohta kinnitab sihtasutuse juhatus vähemalt 42 tööpäeva enne taotlusvoorude ajakavas kavandatud esimest taotlusvooru. Konkreetsest taotlusvoorust ning eel- ja täistaotluse esitamise tähtaegadest informeerib sihtasutus taotlejaid vähem alt ühes üleriigilise levikuga päevalehes ja sihtasutuse veebilehel vähemalt 20 tööpäeva enne taotluste esitamise tähtaega.
(5) Kui taotlusvoorus jääb planeeritud eelarve vahendeid kasutamata, liidetakse need kas järgmise taotlusvooru eelarvele või suunatakse 6. peatükis sätestatud, sihtasutuse poolt meetme osa rakendamiseks elluviidavate tegevuste rahastamiseks.
2) riigiasutus;
1) taotlejal ei ole taotluse esitamise hetkel maksuvõlga riiklike maksude osas, välja arvatud, kui see on ajatatud ning maksed on tehtud tähtaegselt ja nõutud summas;
2) kui taotlejaks on äriühing, ei tohi selles osalust omada isik, kes omab samaaegselt osalust või kuulub juhtorgani koosseisu samal tegevusalal ja samas asukohas tegutsevas teises äriühingus või kelle puhul temaga «Tulumaksuseaduse» §-s 8 sätestatud tähenduses seotud isik omab osalust või kuulub juhtorgani koosseisu teises samal tegevusalal ja samas asukohas tegutsevas äriühingus;
3) taotleja või tema üle valitsevat mõju omava isiku suhtes ei toimu pankroti- või likvideerimismenetlust ega ole tehtud pankrotiotsust;
4) taotleja omanikud, kelle summaarne osalus ületab 5% aktsia- või osakapitalist, välja arvatud avalikult noteeritud ettevõtjad, peavad olema registreeritud kas Eestis või territooriumil, mida ei loeta madala maksumääraga territooriumiks «Tulumaksuseaduse» § 10 tähenduses või Euroopa Liidu liikmesriigis või riigis, millel on kehtiv assotsieerumisleping Euroopa Liiduga;
5) kui taotleja on sihtasutuselt varem saanud toetust riigieelarvelistest vahenditest või toetust «Perioodi 2004–2006 struktuuritoetuse seaduses» sätestatud korras ja see toetus on kuulunud tagasimaksmisele, peavad tagasimaksed olema tehtud tähtaegselt ja nõutud summas.
1) vastama tõeselt taotleja ja taotluse kohta sihtasutuse esitatud küsimustele;
4) viivitamatult kirjalikult informeerima sihtasutust kõigist taotleja esitatud andmetes toimunud muudatustest või asjaoludest, mis mõjutavad või võivad mõjutada sihtasutusel või taotlejal oma kohustuste täitmist, sealhulgas nime, aadressi ja seaduslike või volitatud esindajate muutumisest, ümberkujundamisest, pankrotiavalduse esitamisest või likvideerija määramisest, tegevuse lõpetamisest ja muudest asjaoludest ka siis, kui eelnimetatud muudatused on registreeritud avalikus registris või avalikustatud massiteabevahendite kaudu;
5) viivitamatult kirjalikult informeerima projekti teostamise ajal projekti baasiks oleva juriidilise isiku või asutuse või selle osa ja nendega seonduvate asjade või õiguste üleandmise otsuse vastuvõtmisest;
(1) Taotlus esitatakse lisas 1 või 2 toodud taotlusvormil. Taotlus esitatakse kas paberkandjal ja koopia elektrooniliselt või elektrooniliselt digitaalallkirjaga allkirjastatult. Taotlusele kirjutab alla taotleja esindusõiguslik isik.
(2) Taotluses sisalduv projekt peab vastama meetme osa eesmärgile, väljakuulutatud taotlusvooru tegevusvaldkonnale või tegevusvaldkondadele ja teistele käesolevas paragrahvis kehtestatud nõuetele.
(3) Vastavalt väljakuulutatud taotlusvoorule võib taotluses sisalduv projekt sisaldada ühte või enamat § 3 lõikes 1 loetletud tegevusvaldkondadest ja ühte või enamat § 3 lõikes 2 loetletud tegevustest.
(4) Eeltaotlus esitatakse eeltaotlusvormil koos järgmiste lisadega:
1) projekti teostamise eest vastutava isiku elulookirjeldus;
2) volikiri, kui esindusõiguslik isik tegutseb volituse alusel.
(5) Täistaotlus esitatakse täistaotlusvormil koos järgmiste lisadega:
1) projekti teostamise eest vastutava isiku elulookirjeldus, kui projekti teostamise eest vastutav isik on pärast eeltaotluse esitamist muutunud;
2) projektimeeskonna teiste liikmete elulookirjeldused;
3) kulude kalkulatsioonid ja nende aluseks olevate dokumentide koopiad (tööjõukulude ja üldkulude arvestuspõhimõtted, eelarved, hinnakirjad, hinnapakkumised). Kulude puhul, mis ületavad ilma käibemaksuta arvestuses 100 000 (ükssada tuhat) Eesti krooni piirmäära, esitatakse kolme (v.a kui teenuse pakkujate arv on piiratud) sõltumatu ja sisult võrreldava hinnapakkumise koopiad ning pakkumise tegemise aluseks olevad lähteülesanded;
4) volikiri, kui esindusõiguslik isik tegutseb volituse alusel ja on pärast eeltaotluse esitamist muutunud.
(2) Taotluste menetlemine toimub tähtajaliste taotlusvoorudena. Taotlusvoorus on kaks etappi – eeltaotlusvoor ja täistaotlusvoor. Eeltaotluste menetlemisel pingerida ei moodustata. Täistaotlus on õigus esitada üksnes hindega «rahuldav» hinnatud eeltaotluse esitajal.
(3) Sihtasutus võib taotluse menetluse vältel taotlejalt nõuda selgitusi taotluses esitatud andmete kohta või taotluse täiendamist, kui ta leiab, et taotlus ei ole piisavalt selge, näidates ühtlasi, millised asjaolud vajavad täiendavat selgitamist või täiendamist. Sihtasutuse määratud selgituste esitamise või taotluse täiendamise tähtajaks menetlus peatub.
(1) Taotlus registreeritakse ja vaadatakse läbi sihtasutuses. Taotluse läbivaatamise tähtaeg on viis tööpäeva alates taotluse registreerimisest. Taotluse läbivaatamise käigus kontrollitakse, kas taotlus on täidetud nõuetekohaselt ja laekunud tähtaegselt koos kõigi lisadega.
(3) Kui taotluse läbivaatamisel avastatakse selles esinevaid puudusi, teatatakse sellest viivitamatult taotlejale ja määratakse tähtaeg puuduste kõrvaldamiseks. Puuduste kõrvaldamiseks antakse kuni 10 kalendripäeva.
(4) Sihtasutuse juhatus teeb taotluse rahuldamata jätmise otsuse taotlust sisuliselt hindamata, kui taotleja ei ole esitanud toetuse taotlemiseks lõikes 3 sätestatud tähtaja jooksul kõiki käesoleva määruse alusel nõutavaid dokumente.
(2) Taotleja tunnistatakse nõetele vastavaks, kui on täidetud kõik §-s 6 taotlejale esitatud nõuded.
(3) Taotleja nõuetele vastavaks tunnistamise korral teeb sihtasutuse juhatus või juhatuse volitatud isik taotleja nõuetele vastavaks tunnistamise otsuse.
(2) Taotlus tunnistatakse nõuetele vastavaks, kui on täidetud kõik «Perioodi 2004–2006 struktuuritoetuse seaduses» ja määruses taotlusele esitatud nõuded.
1) taotleja ei ole § 10 lõikes 3 sätestatud tähtaja jooksul kõrvaldanud taotluses esinevaid puudusi;
4) taotlus ei vasta «Perioodi 2004–2006 struktuuritoetuse seaduses» ja määruses taotlusele esitatud nõuetele ning puudust ei ole võimalik § 10 lõike 3 alusel määratud tähtaja jooksul kõrvaldada.
(1) Nõuetele vastavaks tunnistatud taotlust hindavad sõltumatud eksperdid vastavalt sihtasutuse juhatuse kinnitatud taotluste hindamiskorrale. Hindamise tulemused kinnitab hindamiskomisjon, kes teeb sihtasutuse juhatusele ettepaneku taotluse rahuldamise või rahuldamata jätmise kohta.
(2) Hindamiskomisjoni moodustab sihtasutuse juhatus ja selle tööd juhib sihtasutuse juhatuse määratud isik. Taotluste hindamiskorra, hindamiskomisjoni koosseisu ja selles toimuvad muudatused kinnitab sihtasutuse juhatus, kooskõlastades need eelnevalt Majandus- ja Kommunikatsiooniministeeriumiga. Majandus- ja Kommunikatsiooniministeeriumi kooskõlastuseta hindamiskomisjoni ei moodustata ja selles muudatusi ei tehta.
(3) Taotluste hindamiskord ja hindamiskomisjoni koosseis tehakse kättesaadavaks sihtasutuse veebilehel.
(4) Eeltaotlust hinnatakse lõike 7 punktides 1–4 toodud hindamiskriteeriumide alusel hindega rahuldav või mitterahuldav. Rahuldavaks hinnatakse eeltaotlus, mis on saanud kõigi hindamiskriteeriumide osas hindeks rahuldav.
(5) Täistaotlust hinnatakse lõike 7 punktides 1–4 toodud hindamiskriteeriumide alusel skaalal 0–4 (minimaalne võimalik hinne – «0», maksimaalne võimalik hinne – «4»). Täistaotluse koondhinne on summa kõigi lõikes 7 loetletud hindamiskriteeriumide alusel taotlusele antud hinnete kaalutud keskmisest.
(6) Rahuldamisele kuulub nõuetele vastavaks tunnistatud ja lõikes 7 toodud hindamiskriteeriumide alusel vähemalt koondhinde 2,0 saanud täistaotlus, mida on kõigi hindamiskriteeriumite osas hinnatud vähemalt hindega 1,5 ning mille rahastamise summa ei ületa meetme osa vastavate taotluste rahuldamise eelarvet. Rahuldamisele ei kuulu täistaotlus, mis lõikes 7 toodud hindamiskriteeriumide alusel on koondhindeks saanud vähem kui 2,0, või täistaotlus, mida vähemalt ühte hindamiskriteeriumi osas on hinnatud väiksema hindega kui 1,5.
(7) Taotluse hindamiskriteeriumid ning nende hindamisel rakendatavad osakaalud on järgmised:
1) põhjendatus, eesmärk ja mõju (40% koondhindest), mille raames hinnatakse projekti idee uudsust ja selle realiseerimise kontseptsiooni läbimõeldust/küpsust; projektiga lahendatava probleemi olulisust ja selle abil mõjutatud sihtgrupi liikmete hulka ning tõenäolise mõju ulatust innovatsioonialase teadlikkuse, teadmiste või oskuste kasvule; projekti üldeesmärgi püstitust ja selle vastavust meetme osa eesmärgile, taotlusvooru tegevusvaldkonnale või -valdkondadele;
2) tegevuskava ja projektiplaani kvaliteet (25% koondhindest), mille raames hinnatakse projektis kavandatud tegevusi ja eesmärkide püstitust ning nende seotust projekti üldeesmärgiga; tulemuste saavutamise realistlikkust; projekti tegevuste põhjendatust ja sobivust projekti eesmärkide saavutamiseks ning probleemi lahendamiseks; riskide määratletust ja nende maandamise võimalusi; projekti tegevuste ja tulemuste tutvustamise ja sihtgrupile informatsiooni levitamise kava;
3) taotleja võimekus projekti realiseerida (10% koondhindest), mille raames hinnatakse taotleja ja teiste projektis osalevate isikute ja asutuste senist tegevust ja tulemusi projekti tegevusvaldkonnas; projektijuhi ning projekti meeskonna komplekteeritust, kogemust ja staaži; projekti juhtimise korraldust tegevuste elluviimise ja vastutajate tasandil;
4) kulu ja tulemi suhe (25% koondhindest), mille raames hinnatakse kulude struktuuri põhjendatust ja realistlikkust; majanduslikku efektiivsust ehk projekti tegevuste, oodatavate tulemuste ja mõju vastavust taotluse mahule; kulu sihtgrupi liikmete teadlikkuse tõstmiseks; projekti omafinantseerimise osa.
(1) Otsuse taotluse rahuldamise või rahuldamata jätmise kohta teeb sihtasutuse juhatus vastava taotlusvooru taotluste esitamise tähtpäevast arvates eeltaotluse puhul 21 tööpäeva jooksul ning täistaotluse puhul 42 tööpäeva jooksul.
(2) Eeltaotluse rahuldamise kohta teeb sihtasutuse juhatus eeltaotluse rahuldamise otsuse, milles tehakse taotlejale ettepanek taotlusvooru täistaotluse esitamiseks ning vajadusel antakse soovitusi täistaotluse koostamise kohta. Eeltaotluse rahuldamise otsusega ei kaasne rahalist toetust. Eeltaotluse rahuldamata jätmise korral teeb sihtasutuse juhatus eeltaotluse rahuldamata jätmise otsuse.
(3) Täistaotluse rahuldamise kohta teeb sihtasutuse juhatus täistaotluse rahuldamise otsuse. Täistaotluse rahuldamata jätmise korral teeb sihtasutuse juhatus täistaotluse rahuldamata jätmise otsuse.
(4) Täistaotlus kuulub rahuldamisele täielikult või osaliselt. Täistaotluse osalisel rahuldamisel võib vähendada taotletud toetuse suurust ning muuta toetatavaid tegevusi. Täistaotluse osaline rahuldamine on lubatud üksnes taotleja nõusolekul lõikes 5 nimetatud juhtudel ning tingimusel, et projekti eesmärk on osalise rahuldamise korral saavutatav. Kui taotleja ei nõustu toetuse vähendamise või tegevuste muutmisega, tehakse täistaotluse rahuldamata jätmise otsus.
(5) Täistaotluse osaline rahuldamine on põhjendatud järgmistel juhtudel:
(6) Täistaotluse rahuldamise otsuses täpsustatakse toetuse saaja õigusi ja kohustusi ning kehtestatakse tingimusi. Otsuses sätestatakse muuhulgas:
§ 15. Toetuse saaja kinnitus toetuse kasutamiseks või toetusest loobumine
(1) Toetuse saaja on kohustatud 20 tööpäeva jooksul täistaotluse rahuldamise otsuse vastuvõtmisest esitama sihtasutusele sihtasutuse välja töötatud vormil kinnituskirja, millega ta kinnitab, et talle on otsuses sätestatud õigused ja kohustused arusaadavad ning kinnitab oma valmisolekut toetuse kasutamiseks vastavalt otsuses sätestatud tingimustele.
§ 16. Taotluse rahuldamise otsuse muutmine ning kehtetuks tunnistamine
(2) Taotluse rahuldamise otsuse muutmise otsustab sihtasutuse juhatus 20 tööpäeva jooksul pärast vastavasisulise taotluse kättesaamist.
(3) Toetuse saaja on kohustatud taotlema sihtasutuselt taotluse rahuldamise otsuse muutmist, kui:
2) soovitav projekti eelarve muudatus on suurem kui 10% projekti eelarves konkreetsele kululiigile ettenähtud eelarverea maht;
3) muutub projekti elluviimise algus- või lõppkuupäev või kulude abikõlblikkuse lõppkuupäev;
4) toetuse saaja soovib muuta projektis nimetatud projektijuhti või mõnda teist projekti meeskonna liiget;
5) ilmneb muu, toetuse saaja esitatud lõikes 1 nimetatud avalduses toodud asjaolu.
(4) Toetuse saaja esitatud taotluse rahuldamise otsuse muutmise avalduse rahuldamisest võib sihtasutus keelduda, kui:
2) otsuse muutmise korral ei oleks projekti elluviimist võimalik lõpetada «Perioodi 2004–2006 struktuuritoetuse seaduse» § 19 lõike 1 punktis 5 sätestatud tähtajaks;
3) otsuse muutmist ei võimalda meetme osa rahastamise eelarve.
2) toetuse saaja ei ole esitanud § 15 lõikes 1 nimetatud kinnituskirja;
3) toetuse saaja ei ole täistaotluse rahuldamise otsuses määratud tähtaja jooksul alustanud toetuse kasutamist;
4) toetuse saaja ei täida täistaotluse rahuldamise otsuses sätestatut või ei kasuta toetust ettenähtud tingimustel;
5) projekti elluviimist ei ole võimalik lõpetada «Perioodi 2004–2006 struktuuritoetuse seaduse» § 19 lõike 1 punktis 5 sätestatud tähtajaks;
6) toetuse saaja avaldust täistaotluse rahuldamise otsuse muutmise kohta ei rahuldata ja toetuse saajal ei ole võimalik jätkata toetuse kasutamist ettenähtud tingimustel;
7) toetuse saaja esitab põhjendatud avalduse tunnistada täistaotluse rahuldamise otsus kehtetuks.
Täistaotluse finantseerimise summa on 100 000 kuni 1,5 miljonit Eesti krooni, moodustades kuni 100% abikõlblikest kuludest.
§ 18. Omafinantseerimine
Meetme osa raames toetataval projektil ei ole omafinantseerimise nõuet, välja arvatud projektidel, mis näevad projekti elluviimisel ette projektilt tulu teenimist. Sel juhul peab omafinantseerimine olema vähemalt projektilt planeeritava tulu mahus.
(1) Toetuse väljamaksed tehakse toetuse saajale vastavalt «Perioodi 2004–2006 struktuuritoetuse seaduse» § 11 lõike 2 punkti 2 alusel kehtestatud toetuse väljamaksmise korrale ja täistaotluse rahuldamise otsuses toodud tingimustele. Toetuse saaja esitab toetuse väljamaksmiseks vastavasisulise taotluse (edaspidi väljamakse taotlus).
(2) Toetuse väljamaksmine toimub etapiviisiliselt pärast etapiks ettenähtud tegevuste elluviimist (edaspidi etapiviisilised maksed). Kui taotlejal puuduvad vahendid etapiks ettenähtud tegevuste finantseerimiseks (välja arvatud omafinantseering), on meetme osa raames lubatud ettemaksed või osalised ettemaksed vastavalt «Perioodi 2004–2006 struktuuritoetuse seaduse» § 11 lõike 2 punkti 2 alusel kehtestatud toetuse väljamaksmise korrale.
1) väljamakse taotluse ja toetuse saaja esindusõigusliku isiku kinnitatud raamatupidamise algdokumentide koopiate esitamine sihtasutusele;
2) projektis ettenähtud omafinantseeringu korral omafinantseeringu teostamist tõendavate dokumentide koopiate esitamine sihtasutusele.
(6) Ettemakse või osalise ettemakse puhul esitab toetuse saaja sihtasutusele ettemakse või osalise ettemakse edasimaksmist tõendavad kuludokumendid 7 tööpäeva jooksul pärast ettemakse või osalise ettemakse laekumist.
(7) Sihtasutus võib toetuse saajale projekti ühe etapi jooksul teostada ühe ettemakse või osalise ettemakse.
(8) Ettemakse või osalise ettemakse puhul teeb sihtasutus lõikes 4 nimetatud kontrolli kuni 20 tööpäeva jooksul alates väljamakse taotluse esitamisest sihtasutusele.
(9) Etapiviisilise makse tegemise eelduseks on toetuse saaja poolt:
1) väljamakse taotluse ja toetuse saaja esindusõigusliku isiku kinnitatud raamatupidamise algdokumentide koopiate ning maksete toimumist tõendavate dokumentide esitamine sihtasutusele;
3) omafinantseeringu puhul teostatud omafinantseering vähemalt etapi jooksul väljamaksmisele kuuluva summa suhtes sätestatud omafinantseeringu proportsioonis;
4) paragrahvi 20 lõikes 6 või 7 nimetatud aruannete kinnitamine sihtasutuse poolt.
(10) Etapiviisilise makse puhul kontrollib sihtasutus peale projekti iga etapi lõppemist § 20 lõikes 6 või 7 nimetatud aruannete esitamisel:
1) toetuse saaja projekti raames teostatud tegevuste ja kulude otstarbekust ning vastavust projekti plaanile ja määrusele;
3) lõikes 9 nimetatud etapiviisilise väljamakse tegemise eelduste täitmist toetuse saaja poolt.
(11) Kui projektile on tehtud projekti etapi jooksul ettemakse või osaline ettemakse, kontrollib sihtasutus lisaks lõikes 9 nimetatule osalise ettemakse kasutamist ning sellega seotud dokumentatsiooni vastavust projekti plaanis sätestatule.
(12) Sihtasutuse juhatus või tema volitatud isik teeb pärast projekti iga etapi lõppemist lõigetes 10 ja 11 nimetatud kontrollimise tulemusel otsuse, kas:
(13) Etapiviisilise makse puhul teeb sihtasutuse juhatus või tema volitatud isik lõikes 10 ja 11 nimetatud kontrolli 35 tööpäeva jooksul alates § 20 lõikes 6 või 7 nimetatud aruannete esitamisest sihtasutusele.
(14) Etapiviisilise makse puhul teeb sihtasutuse juhatus või tema volitatud isik lõikes 12 nimetatud otsuse 5 tööpäeva jooksul pärast etapiviisilise väljamakse taotluse esitamist sihtasutusele.
(15) Sihtasutus esitab väljamakse taotluse makseasutusele hiljemalt 10 tööpäeva jooksul pärast lõikes 12 nimetatud otsuse tegemist.
(1) Meetme osa raames toetatava projekti tegevused viiakse ellu arvestades, et projekti tegevuste elluviimise lõppkuupäev ei tohi olla hilisem kui «Perioodi 2004–2006 struktuuritoetuse seaduse» § 19 lõike 1 punktis 5 sätestatud tähtaeg.
(2) Projekti ajalise kestuse arvestus algab täistaotluse registreerimise hetkest või täistaotluses sisalduvast hilisemast tähtpäevast. Projekti ajalise kestuse arvestus lõpeb täistaotluse rahuldamise otsuses sätestatud kuupäeval. Kui toetuse saaja on taotlenud projekti ajalise kestuse muutmist ja tema taotlus on rahuldatud, loetakse projekti ajalise kestuse lõpuks täistaotluse rahuldamise otsuse muutmise otsuses sätestatud kuupäev.
(3) Projektis toodud tegevused tuleb ellu viia ning projektiga seotud kulud teha otsuses sätestatud projekti kestuse jooksul.
(4) Projekti iga etapi lõppedes esitab toetuse saaja ühe kuu jooksul projekti vahearuande ning kahe kuu jooksul pärast projekti tegevuste lõppu projekti lõpparuande.
(5) Projekti aruanded esitatakse sihtasutuse välja töötatud vormidel, mis on kättesaadavad sihtasutuse veebilehel, vastavalt täistaotluse rahuldamise otsuses sätestatule.
1) tegevusaruanne, milles esitatakse kokkuvõte projekti käigus teostatud peamistest tegevustest ja saavutatud tulemustest, samuti võrdlus täistaotluses kavandatud tegevuste ja püstitatud eesmärkidega;
2) finantsaruanne, milles esitatakse kokkuvõte kõigist projekti käigus tehtud tegelikest kuludest võrreldes planeeritud kulutustega koos erinevuste põhjendustega.
(8) Vahearuanded ja lõpparuanne peavad olema toetuse saaja esindusõigusliku isiku ja raamatupidamise eest vastutava isiku kinnitatud.
(9) Toetuse saaja on kohustatud viie aasta jooksul pärast projekti lõppemist tegema koostööd sihtasutusega kuni üks kord aastas hindamaks projekti mõju meetme osa eesmärgi saavutamisele.
7) tagama eel- ja täistaotlusega, toetusega ja projekti teostamisega seonduva dokumentatsiooni säilimise 2015. aasta 31. detsembrini;
11) võimaldama järelevalvet teostavale isikule juurdepääsu projekti teostamisega seotud ruumidesse ja territooriumidele, mida toetuse saaja omab, rendib või muul moel kasutab ning projektis osalevate isikute toetuse kasutamisega seotud ruumidesse ja territooriumile;
17) viivitamatult kirjalikult informeerima kõigist toetuse saaja esitatud andmetes toimunud muudatustest või asjaoludest, mis mõjutavad või võivad mõjutada sihtasutuse või toetuse saaja kohustuste täitmist, sealhulgas nime, aadressi ja seaduslike või volitatud esindajate muutumisest, ümberkujundamisest, omakapitali mittevastavusest «Äriseadustiku» nõuetele, maksuvõla tekkimisest, pankroti väljakuulutamisest või likvideerija määramisest ning tegevuse lõpetamisest ka siis, kui eelnimetatud muudatused on registreeritud avalikus registris või avalikustatud massiteabevahendite kaudu;
19) viivitamatult kirjalikult informeerima projekti teostamise ajal projekti baasiks oleva juriidilise isiku või asutuse või selle osa ja nendega seonduvate asjade või õiguste üleandmise otsuse vastuvõtmisest;
21) kui toetuse saaja ei ole ostja «Riigihangete seaduse» mõistes, on ta toetuse väljamaksmiseks kohustatud projekti tegevuste elluviimiseks vajalike kaupade ja teenuste ostmisel üle 100 000 krooniste ostude ja pakkujate paljususe korral võtma vähemalt kolm võrreldavat hinnapakkumist koos eelistatud pakkumise põhjendusega. Pakkumised peab fikseerima kirjalikult ja hankija allkirjastatuna;
6. peatükk SIHTASUTUSE POOLT MEETME OSA RAKENDAMISEKS ELLUVIIDAVAD TEGEVUSED
§ 23. Toetuse kasutamise tingimused
(1) Meetme osa raames sihtasutuse elluviidavad tegevused ning toetuse suurus täpsustakse halduslepingus. Vastavalt halduslepingule toimub muuhulgas tegevuste, tegevuste kestuse, eelarve või eesmärkide muutmine ning aruandluse korraldus.
(2) Sihtasutus viib abikõlblikke tegevusi läbi ise või korraldab nende läbiviimiseks hankeid või konkursse.
§ 24. Abikõlblikud tegevused ja kulud
(1) Abikõlblikud on sihtasutuse elluviidavad tegevused, mis vastavad § 3 lõigetes 1–3 sätestatule.
(2) Abikõlblikud on sihtasutuse elluviidavate tegevuste puhul kulud, mis vastavad § 4 lõigetes 1–6 sätestatule.
§ 25. Maksete tegemise tingimused ja kord
(1) Toetuse väljamaksed tehakse sihtasutusele vastavalt «Perioodi 2004–2006 struktuuritoetus seaduse» § 11 lõike 2 punkti 2 alusel kehtestatud toetuse väljamaksmise korrale. Sihtasutus esitab toetuse väljamaksmiseks makseasutusele vastavasisulise taotluse.
(2) Sihtasutusele on meetme osa raames lubatud teha osalisi ettemakseid vastavalt «Perioodi 2004–2006 struktuuritoetus seaduse» § 11 lõike 2 punkti 2 alusel kehtestatud toetuse väljamaksmise korrale.
(3) Paragrahvi 23 lõikes 2 nimetatud kulude abikõlblikkus algab vastava halduslepingu jõustumise momendist, kuid mitte varem kui 2004. aasta 1. mail.
§ 26. Sihtasutuse kohustused
2) tagama, et tema raamatupidamises on toetuse kasutamisega seonduvad kulud ja neid kajastavad kulu- ja maksedokumendid muudest sihtasutuse kulu- ja maksedokumentidest selgelt eristatavad;
3) võimaldama teostada auditit ja järelevalvet toetuse kasutamist kajastavate kulu- ja maksedokumentide osas viie aasta jooksul arvates talle viimase makse tegemisest;
4) võimaldama järelevalvet teostavale isikule juurdepääsu toetuse kasutamisega seotud ruumidesse ja territooriumidele, mida sihtasutus omab, rendib ja/või mis tahes muul moel kasutab;
5) andma audiitori või järelevalvet teostava isiku kasutusse kõik soovitud andmed ja dokumendid kolme tööpäeva jooksul nõudmisest arvates;
8) järgima projektiga seotud hangete läbiviimisel «Riigihangete seaduses» kehtestatud nõudeid;
9) näitama toetuse kasutamisel, et tegemist on struktuuritoetusega, kasutades selleks ettenähtud sümboolikat;
10) tagama taotlusega, toetusega ja projekti teostamisega seonduva dokumentatsiooni säilimise 2015. aasta 31. detsembrini;
§ 27. Majandus- ja Kommunikatsiooniministeeriumi õigused
1) teostada auditit ja järelevalve kontrolli;
3) nõuda tegevuste, tegevuste kestuse, eesmärkide ja kulude kohta täiendavate andmete ja dokumentide esitamist, mis tõendavad projekti nõuetekohast teostamist ja toetuse saaja kohustuste nõuetekohast täitmist;
4) muuta sihtasutuse taotluse alusel halduslepingut;
5) lõpetada toetuse väljamaksmine ning nõuda toetuse osalist või täielikku tagastamist, kui sihtasutus rikub «Perioodi 2004–2006 struktuuritoetus seaduses», määruses või halduslepingus sätestatud tingimusi või kaldub muul viisil kõrvale käesolevas määruses või halduslepingus sätestatust;
6) kontrollida järelevalvet teostava isiku kaudu tegevuste elluviimist sihtasutuse ruumides või mis tahes muul moel, samuti sihtasutuse toetuse kasutamisega seotud raamatupidamist ning toetuse kasutamise tingimuste täitmist;
§ 28. Enne määruse jõustumist esitatud taotluste menetlemine
Majandus- ja kommunikatsiooniministri 30. detsembri 2004. a määrus nr 229 ««Eesti riikliku arengukava Euroopa Liidu struktuurifondide kasutuselevõtuks – ühtne programmdokument aastateks 2004–2006» meetme number 2.3 «Teadus- ja arendustegevuse ning innovatsiooni edendamine» osa «Innovatsiooniteadlikkuse programm» tingimused» (RTL 2005, 7, 55) tunnistatakse kehtetuks.